PREGÀRIA DELS FIDELS

Pregària universal: Unim-nos en la pregària per l’Església, pel món sencer i per nosaltres mateixos. Preguem tot dient: ESCOLTEU-NOS, PARE.
1. Per l’Església. Que cada comunitat sigui sempre una casa de portes obertes, acollidora dels qui s’hi acosten, i en sortida, aportant el testimoni evangèlic al propi entorn social. PREGUEM.
2. Pel poble de Veneçuela, que pateix les conseqüències d’un doble terratrèmol. Que Déu aculli i ompli de vida els qui han mort, doni fortalesa als qui sobreviuen i inspiri la solidaritat dels altres països. PREGUEM.
3. Pels nostres governants. Que trobin solucions justes per aconseguir la pau entre tots els pobles. PREGUEM.
4. Per la nostra societat. Que s’hi respecti la vida i la dignitat de tota persona. PREGUEM.
5. Per les famílies. Que l’amor sense límits amb què Déu ens estima a tots sigui la font de l’amor entre els seus membres. PREGUEM.
6. Per tots els infants i joves que aquests dies participen de casals, campaments i activitats lúdiques, especialment les organitzades per l’Església. Preguem.
7. Per tots nosaltres. Que sapiguem transmetre a tothom l’alegria de ser cristians. PREGUEM.
Escolteu, Pare, la pregària del vostre poble, i ajudeu-lo en les seves necessitats. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

